Viipurin lippu.
**Viipurin historia** alkaa vuodesta 1293 Viipurin linnan perustamisen aikaan. Viipurista tuli sittemmin Vuoksen rannalla sijainnut karjalaisten kauppapaikka.

Torkkeli Knuutinpoika johti upplantilaisten kolmatta ristiretkeä Suomeen vuonna 1293. Sotaretken päätteeksi Ruotsi perusti Viipurin linnan vahvistaakseen valtaansa. Linna sijoitettiin eräälle Vuoksen pienelle saarelle, sillä sijainti oli jo entuudestaan tuttu monille ruotsalaisille, jotka olivat tehneet sotaretkiä Karjalan alueelle.

Viipurin linnan läheisyyteen rakennettiin puolustuslaitteita sekä suojattu satama-alue viikinkien ja muiden epätoivottujen vierailijoiden vuoksi. Vuonna 1323 Viipurin linnasta ja sen lähiympäristöstä tuli Ruotsin omaisuutta. Ruotsin kuningas Eerik XIII Pommerilainen myönsi Viipurille kaupunki-oikeudet vuonna 1403, joten Viipurista tuli virallinen kaupunki. Sittemmin Viipuri oli yksi Suomen merkittävimmistä kauppakaupungeista sekä Kaakkois- ja Itä-Suomen keskus.

Viipuri 1500-luvun puolivälissä.
Eerik Akselinpoika Tott rakennutti 1470-luvulla Viipurin ympärille suojamuureja. Muurit sisälsivät suojavarustuksia ja puolustustorneja. Tunnetuin Viipurin suojatorneista oli Pyhän Andreaksen torni. Jo 1400-luvun alussa Viipuriin rakennettiin monta kirkkoa, mm. kivirakenteinen tuomiokirkko, joka tuhoutui vuonna 1477 tulipalossa. 1550-luvun alkaessa Viipuri oli jo täyteen rakennettu.

Venäjän tšaarin Pietari Suuren joukot valloittivat Viipurin huhti-kesäkuussa 1710, joten kaupunki liitettiin Venäjän lääniksi. Venäläinen sotajoukko piiritti kaupunkia 77 päivää ennen kuin ruotsalaiset antautuivat ja Viipuri jäi Venäjälle.*lähde?* Valloitus tapahtui Suuren Pohjan sodan aikoihin. Neljä vuotta aikaisemmin tapahtunut Viipurin piiritys epäonnistui, joten tapahtumaa voidaan kutsua "toiseksi Viipurin piiritykseksi". Vuonna 1710 Pietari Suuren voima oli kuitenkin vahvistunut, joten hän päätti yrittää Viipurin valtaamista uudelleen.

Nykyisin Viipuri on osa Luoteis-Venäjää ja kuuluu Leningradin alueeseen.

Lähteet
-------

1. 1 2 3 4  VirtuaaliViipuri - Historia *www.virtuaaliviipuri.tamk.fi*. Viitattu 20.7.2019.
2. ↑  Viipurin rakennukset kertovat kaupungin historiaa *agricolaverkko.fi*. Viitattu 20.7.2019.
3. 1 2  Uukuniemi.net *www.uukuniemi.net*. Viitattu 20.7.2019.
4. 1 2 3  Viipurin linnan vaiheita – Reino Seppäsen kotisivut *reinoseppanen.net*. Viitattu 20.7.2019.
5. ↑  Paikkakunta Viipuri genealogy project *geni\_family\_tree*. Viitattu 20.7.2019.
6. 1 2  Karjala-tietokantasäätiö *www.karjalatk.fi*.  Arkistoitu 20.7.2019. Viitattu 20.7.2019.
7. ↑  Keskiajan suomi *peda.net*. Viitattu 20.7.2019.
8. ↑  Viipurin Pamaus *www.luovutettukarjala.fi*. Viitattu 20.7.2019.
9. ↑  Viipurin tärkeimmät nähtävyydet *www.pienimatkaopas.com*. Viitattu 20.7.2019.
10. ↑  Viipuri *www.luovutettukarjala.fi*. Viitattu 20.7.2019.
11. ↑   *pohjola-norden.fi*. Viitattu 20.7.2019.
12. ↑  Suuri Pohjan Sota ja Isoviha (ja vähän muuta), päivämääriä | Helsingin Wanha Waruswäci ia Caupungin Hywät Asuckat r.y. - Historia *www.hww.fi*.  Arkistoitu 20.7.2019. Viitattu 20.7.2019.
13. ↑  Kaarle XII ja suuri pohjan sota eli iso-viha 1700-1721 *peda.net*.  Arkistoitu 20.7.2019. Viitattu 20.7.2019.
14. ↑  Viipuri - Pieni matkaopas *www.pienimatkaopas.com*. Viitattu 20.7.2019.

Aiheesta muualla
----------------

* Kuvia tai muita tiedostoja aiheesta **Viipurin historia** Wikimedia Commonsissa

* D. Kaijanen : Viipurin linnoitustyöt 1850-70 luvulla, Karjala, 09.04.1939, nro 95, s. 17, Kansalliskirjaston digitaaliset aineistot